ใช้ดอกเบี้ยต่ำฟื้นฟูเศรษฐกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

กนง.มีมติลากยาวหลังเจอวิกฤตถล่ม
ธปท.ยอมรับเดือนมิ.ย.นี้เห็นฤทธิ์เดช
โพสต์ทูเดย์ — ธปท.ขึงพืดดอกเบี้ยนโยบาย หนุนเศรษฐกิจฟื้นตัว เหตุการเมืองยังไม่นิ่ง 
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) เปิดเผยว่า ที่ประชุมคณะกรรมการนโยบายการเงิน (กนง.) มีมติให้คงอัตราดอกเบี้ยนโยบายไว้ที่ 1.25% เนื่องจากเห็นว่าเศรษฐกิจไทยยังมีปัจจัยเสี่ยงต่อการขยายตัวจากปัญหาเศรษฐกิจในยุโรป และสถานการณ์การ เมืองในประเทศยังไม่นิ่ง ฉะนั้นการชะลอการปรับขึ้นดอกเบี้ยก็เพื่อรอดูสถานการณ์การฟื้นตัวให้ได้ชัดก่อนน่าจะดีกว่า 
“เศรษฐกิจไทยยังมีความเสี่ยงสองด้านนี้อยู่ จึงยังไม่จำเป็นต้องรีบขึ้นดอกเบี้ย แต่ปีนี้ยังมีโอกาสปรับดอกเบี้ยขึ้นอยู่” นายไพบูลย์ กล่าว
นายไพบูลย์ กล่าวว่า การชะลอขึ้นดอกเบี้ยเข้าสู่ระดับปกติจะรอไปจนกว่าปัจจัยจากยุโรปและการเมืองจะชัดเจน เพราะการใช้ดอกเบี้ยต่ำพิเศษก็น่าจะใช้เฉพาะกับช่วงพิเศษ ไม่ควรใช้ในภาวะเศรษฐกิจปกติ 
“ธปท.ยังมั่นใจว่าเศรษฐกิจไทยจะสามารถขยายตัวได้ตามกรอบที่คาดไว้ที่ 4.35.8% ได้ และถึงจะได้รับผลกระทบจากการเมืองในประเทศ ก็ไม่น่าจะทำให้โตหลุดกรอบล่างที่ 4.3% เพราะผลกระทบจากสถานการณ์การชุมนุมทางการเมืองไม่น่าจะมากไปกว่า 0.91% และถ้ามั่นใจว่าเศรษฐกิจเข้าสู่ภาวะปกติแล้ว ดอกเบี้ยก็ควรจะทยอยปรับเข้าสู่ระดับปกติต่อไป” นายไพบูลย์ กล่าว
อย่างไรก็ตาม คาดว่าในเดือน พ.ค. และ มิ.ย. ผลกระทบอาจจะออกมามากขึ้นกว่าที่เห็น 
อย่างไรก็ตาม แม้ยังมีปัญหาในยุโรปจนกระทบส่งออก และการเมืองยังไม่นิ่ง แต่ภาวะเงินเฟ้อที่ปีนี้ไม่น่าห่วง เพราะยังอยู่ในกรอบ 0.53% ได้ตามเป้าหมาย แต่จะไปปรับสูงขึ้นในปีหน้า ดังนั้นโอกาสที่จะเลื่อนปรับขึ้นดอกเบี้ยในปีนี้ก็จะยังมีอยู่
สำหรับอัตราดอกเบี้ยเงินกู้แท้จริงขณะนี้ ซึ่งเป็นตัวสะท้อนต้นทุนล่าสุดอยู่ที่อัตราดอกเบี้ยลูกค้ารายใหญ่ชั้นดี (เอ็มแอลอาร์) บวก 2% ขณะที่อัตราดอกเบี้ยเงินฝากที่แท้จริงติดลบ 3% 
นายศิริ การเจริญดี กรรมการ กนง. กล่าวว่า การคงดอกเบี้ยนโยบายไว้ที่ 1.25% น่าจะผ่อนคลายไปเรื่อยๆ จนกว่า กนง.จะมั่นใจว่าเศรษฐกิจไทยฟื้นตัวกลับมาได้ เพราะขณะนี้เศรษฐกิจยังมีความเสี่ยงจากปัญหาการเมืองอยู่ การดำเนินนโยบายการเงินหรือดอกเบี้ยก็ควรผ่อนคลายเพื่อช่วยฟื้นฟูเศรษฐกิจก่อน